text: Mors Rundt
  
  publiceret: 2022-10-18 13:07:42+02:00
  Mors Rundt er en cykelrute, der som en rundstrækning på Mors i store træk følger kysten rundt om øen, 170 km.
  Ruten passerer bl.a. Nykøbing Mors, Jesperhus Blomsterpark, Legind Bjerge, Højriis Slot, Sallingsundbroen, Morsø Traktormuseum, Vilsundbroen, Hanklit, Molermuseet og Feggeklit. Ruten er afmærket med et blåt skilt med en hvid cykel og en gul sol og forløber overalt på svagt trafikerede, asfalterede veje.